3. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 42 της 14/19 Ιαν. 1974 (ΦΕΚ Α΄ 18) Περί αποφαινομένων οργάνων επί εκτελέσεως έργων αρμοδιότητος Ειδικής Υπηρεσίας Κέντρων Ανωτέρας Τεχνικής Εκπαιδεύσεως (Ε.Υ.Κ.Α.Τ.Ε.) Υπουργείου Εθνικής Παιδείας και Θρησκευμάτων. Σελ. 90,202(δ) Τεύχος 630-Σελ. 16 Έχοντες υπ’ όψει: 1.Την παρ. 2 του άρθρ. 20 του Ν.Δ. 1266/72 «περί εκτελέσεως των Δημοσίων Έργων». 2.Το Ν.Δ. 175/73 «περί Υπουργικού Συμβουλίου και Υπουργείων» εν συνδυασμώ και προς την υπ’ αριθ. 11020/1972 απόφασιν του Πρωθυπουργού (Φ. 465/Β/72). 3.Την υπ’ αριθ. 20112/16.11.73 (Φ. 1358/Β/73) απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ». 4.Την υπ’ αριθ. 8/18.7.1973 γνωμοδότησιν του Συμβουλίου Δημοσίων Έργων. 5.Την υπ’ αριθ. 792/1973 γνωμοδότησιν του ΑΣΔΥ και 6.Την υπ’ αριθ. 691/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Εθνικής Παιδείας και Θρησκευμάτων και Δημοσίων Έργων, απεφασίσαμεν και διατάσσομεν: Άρθρ.1.-Αρμόδιοι δια την λήψιν αποφάσεων κατά τας διατάξεις του Ν.Δ. 1266/1972 «περί εκτελέσεως των Δημοσίων Έργων» και των εις εκτέλεσιν αυτού εκδιδομένων Πρ.Δ/των, επί έργων της Ε.Υ . Κ.Α.Τ.Ε. αρμοδιότητος του Υπουργείου Εθνικής Παιδείας και Θρησκευμάτων είναι ο Υπουργός Εθνικής Παιδείας και Θρησκευμάτων και αι υπηρεσίαι του Υπουργείου Εθνικής Παιδείας και Θρησκευμάτων κατά τας οργανικάς περί του Υπουργείου τούτου διατάξεις, τας περί διοικητικής αποκεντρώσεως τοιαύτας, ως και κατά τα δια των επομένων άρθρων του παρόντος οριζόμενα. Άρθρ.2.-«1.(Διευθύνουσα τα έργα Υπηρεσία ορίζεται η Διεύθυνσις Κατασκευών και Εξοπλισμού ΚΑΤΕ). 2.(Ιεραρχικώς προϊσταμένη Αρχή ή Εποπτεύουσα Υπηρεσία ορίζεται η Γενική Διεύθυνσις Επαγγελματικής Εκπαιδεύσεως»). Αι παρ. 1 και 2 αντικατεστάθησαν ως άνω δια του άρθρου μόνου Π.Δ. 510 της 31 Ιουλ. 7 Αυγ. 1975 (ΦΕΚ Α΄ 166). Το Π.Δ. 510 κατηργήθη δια του άρθρ. 1 Π.Δ. 843/1976 (κατωτ. αριθ. 6). 3.Ως επιβλέποντες ορίζονται τεχνικοί υπάλληλοι του Υπουργείου Εθνικής Παιδείας και Θρησκευμάτων ή ιδιώται εις τους οποίους ανατίθεται εκάστοτε αύτη δια συμβάσεως. 4.Τεχνικά Συμβούλια είναι τα κατά νόμον εκάστοτε δια αποφάσεων του Υπουργείου Εθνικής Παιδείας και Θρησκευμάτων συνιστώμενα. 32.Α.η.3 Διεύθυνση Κατασκευών και Εξοπλισμού Κέντρου Ανώτερης Τεχνικής Εκπαιδεύσεως Άρθρ.3.-Παρεκκλίσεις από των κειμένων περί εκτελέσεως των Δημοσίων Έργων διατάξεων κατά την παρ.2 του άρθρ.11του Ν.Δ.2386/1953 «περί ενοποιήσεως και αποκεντρώσεως των Τεχνικών Υπηρεσιών του Κράτους» ως ισχύει, όπου αύται επιτρέπονται, εγκρίνονται δι΄αποφάσεως του Υπουργού Εθνικής Παιδείας και Θρησκευμάτων μετά γνώμην του Τεχνικού Συμβουλίου. Άρθρ.4.-Επί αιτήσεων θεραπείας, κατά τας διατάξεις του άρθρ.16 του Ν.Δ.1266/1972, εκ διαφορών ανακυπτουσών κατά την εκτέλεσιν των περί ων το παρόν Π.Δ/μα» Έργων αποφαίνεται ο Υπουργός Εθνικής Παιδείας και Θρησκευμάτων. Αι αιτήσεις αύται απευθύνονται προς τον Υπουργόν Εθνικής Παιδείας και Θρησκευμάτων, επιδιδόμεναι απ΄ ευθείας εις αυτόν μη απαιτουμένης κοινοποιήσεως εις τον Υπουργόν Δημοσίων Έργων. Εις τους Ημετέρους επί της Εθνικής Παιδείας και Θρησκευμάτων και Δημοσίων Έργων Υπουργούς, ανατίθεμεν την Δημοσίευσιν και εκτέλεσιν του παρόντος. 